stanford-oval/wikipedia huggingface dataset:
Euroopan Formula 3 -kausi 2014
Kuljettajien loppupisteet

| Sija | Numero | Kuljettaja | Lisenssi | Talli | Pisteet | Kisat | Voitot | Paalut |
| --- | --- | --- | --- | --- | --- | --- | --- | --- |
| 1 | 2 | Esteban Ocon |  Ranska | Prema Powerteam | 478 | 33 | 9 | 15 |
| 2 | 31 | Tom Blomqvist |  Iso-Britannia | Jagonya Ayam with Carlin | 420 | 33 | 6 | 6 |
| 3 | 30 | Max Verstappen |  Alankomaat | Van Amersfoort Racing | 411 | 32 | 10 | 7 |
| 4 | 3 | Lucas Auer |  Itävalta | kfzteile24 Mücke Motorsport | 365 | 33 | 3 | 1 |
| 5 | 25 | Antonio Fuoco |  Italia | Prema Powerteam | 255 | 32 | 2 | 0 |
| 6 | 19 | Antonio Giovinazzi |  Italia | Jagonya Ayam with Carlin | 238 | 33 | 2 | 2 |
| 7 | 5 | Jordan King |  Iso-Britannia | Carlin | 217 | 32 | 0 | 0 |
| 8 | 27 | Felix Rosenqvist |  Ruotsi | kfzteile24 Mücke Motorsport | 198 | 33 | 1 | 1 |
| 9 | 28 | Jake Dennis |  Iso-Britannia | Carlin | 174 | 33 | 0 | 0 |
| 10 | 1 | Nicholas Latifi |  Kanada | Prema Powerteam | 128 | 30 | 0 | 0 |
| 11 | 16 | Gustavo Menezes |  Yhdysvallat | Van Amersfoort Racing | 91 | 33 | 0 | 1 |
| 12 | 21 | Félix Serrallés |  Puerto Rico | Team West-Tec F3 | 82 | 33 | 0 | 0 |
| 13 | 6 | Ed Jones |  Yhdistyneet arabiemiraatit | Carlin | 70 | 20 | 0 | 0 |
| 14 | 26 | Dennis van de Laar |  Alankomaat | Prema Powerteam | 38 | 32 | 0 | 0 |
| 15 | 18 | Tatiana Calderón |  Kolumbia | Jo Zeller Racing | 29 | 33 | 0 | 0 |
| 16 | 9 | Mitch Gilbert |  Australia | Fortec Motorsports | 28 | 18 | 0 | 0 |
| 17 | 4 | Roy Nissany |  Israel | kfzteile24 Mücke Motorsport | 26 | 33 | 0 | 0 |
| 18 | 20 | Sean Gelael |  Indonesia | Jagonya Ayam with Carlin | 25 | 33 | 0 | 0 |
| 19 | 10/29 | Santino Ferrucci |  Yhdysvallat | Fortec Motorsports | 24 | 20 | 0 | 0 |
| 20 | 15 | Jules Szymkowiak |  Alankomaat | Van Amersfoort Racing | 17 | 33 | 0 | 0 |
| 21 | 10 | John Bryant-Meisner |  Ruotsi | Fortec Motorsports | 6 | 21 | 0 | 0 |
| 22 | 14 | Felipe Guimarães |  Brasilia | Double R Racing | 5 | 18 | 0 | 0 |
| 23 | 11 | Richard Goddard |  Australia | ThreeBond with T-Sport | 3 | 30 | 0 | 0 |
| 24 | 22 | Hector Hurst |  Iso-Britannia | Team West-Tec F3 | 3 | 24 | 0 | 0 |
| 25 | 22 | Alexander Toril |  Espanja | ThreeBond with T-Sport | 1 | 30 | 0 | 0 |
| 26 | 7 | Riccardo Agostini |  Italia | EuroInternational | 1 | 9 | 0 | 0 |
Jälki-istunto

Vanhanaikainen karsseriselli.
Jälki-istunto on kouluissa käytettävä kurinpidollinen toimenpide, jossa oppilas määrätään istumaan luokkaan tai muuhun koulun tilaan tietyksi ajaksi koulupäivän jälkeen. Jälki-istuntoa voi määrätä opettaja, kun oppilas häiritsee opetusta tai muuten rikkoo koulun järjestystä taikka menettelee vilpillisesti.
Jälki-istunnon toteuttaminen > Suomessa

Suomessa jälki-istuntoja käytetään lähinnä peruskouluissa. Suomen perusopetuslaissa jälki-istunnon enimmäispituudeksi määritetään kaksi tuntia kullakin kerralla rangaistavaa rikkomusta kohti. Jälki-istunnon määrää tilannetta selvittävä opettaja kuultuaan ensin rangaistavaa oppilasta. Jälki-istuntoon määräämistä koskevaan päätökseen ei voi hakea muutosta valittamalla. Opettaja antaa ojennuksen virkavastuulla.
Vuoden 2013 lopussa Suomessa säädettiin laki, jonka mukaan jälki-istunnossa voidaan teettää kirjallisia tai suullisia tehtäviä, jotka ovat oppilaan kasvatusta, opetusta ja kehitystä tukevia, oikeassa suhteessa oppilaan rikkomukseen sekä ikä ja kehitystaso huomioon ottaen oppilaalle sopivia. Oppilas voidaan edelleen myös velvoittaa istumaan hiljaa jälki-istunnon ajan.
Jälki-istunto on tarkoituksenmukaisinta panna toimeen samana päivänä kuin se määrätään. Kuten kaikista hallintopäätöksistä, myös jälki-istuntoon määräämisestä on tehtävä kirjallinen päätös, joka merkitään koulussa pidettävään luetteloon. Oppilaan huoltajalle on kaikissa tapauksissa ilmoitettava asiasta.
Jälki-istunnon toteuttaminen > Muissa maissa

Jälki-istunto on yksi yleisimmistä kurinpitokeinoista muun muassa Yhdysvaltain, Ison-Britannian, Irlannin, Singaporen, Kanadan, Australian, Uuden-Seelannin ja Etelä-Afrikan kouluissa.
Jälki-istunnon toteuttaminen > Muissa maissa > Iso-Britannia

Isossa-Britanniassa jälki-istunto voi sijoittua koulupäivän jälkeiseksi ajaksi, lounastauolle tai viikonlopulle. Lounastauon aikana suoritettavassa jälki-istunnossa oppilaalle tulee kuitenkin jättää tarpeeksi aikaa syömistä varten. Isossa-Britanniassa koulun rehtori myös päättää siitä, keillä koulun henkilökunnan jäsenistä on valtuus määrätä jälki-istuntoa.
Jälki-istunnon toteuttaminen > Muissa maissa > Australia

Australian Victoriassa jälki-istunnosta on ilmoitettava oppilaan vanhemmille vähintään vuorokautta ennen rangaistuksen toteuttamista. Jälki-istunto voi sijoittua koulupäivän jälkeiseksi ajaksi, välitunnille tai viikonlopulle, mutta välitunnilla pidettävä jälki-istunto saa kestää korkeintaan puolet välitunnin ajasta. Jotkin koulut laskevat myös lounastauon välitunniksi.
Jälki-istunnon toteuttaminen > Muissa maissa > Ruotsi

Vuonna 2002 Ruotsissa esitettiin lakiehdotus jälki-istunnon poistamisesta Ruotsin kouluista. Lakiehdotus ei kuitenkaan toteutunut, ja Jan Björklundin asetuttua koulu- ja opetusministerin virkaan vuonna 2006 koululaki on jopa tiukentunut kurinpidon suhteen.
Ruotsin koululain (2010:800) mukaan peruskoulun, erityiskoulun, saamelaiskoulun, toisen asteen oppilaitoksen tai toisen asteen erityisoppilaitoksen opettaja tai rehtori saa määrätä oppilaan jäämään koululle valvotuissa olosuhteissa korkeintaan tunniksi opetuksen päättymisen jälkeen tai korkeintaan tunniksi ennen opetuksen alkamista. Jälki-istuntoa saa antaa, mikäli oppilas häiritsee opetusta tai muulla tavoin käyttäytyy sopimattomasti, eikä oppilas muuta käytöstään opettajan huomautuksen jälkeenkään.
Historiaa Suomessa

Ennen peruskoulujärjestelmää käytössä olleissa oppikouluissa maksimirangaistukseen liittyi yleensä kahden numeron käytöksenalennus. Tämä vaati kylläkin opettajainkokouksen yksimielisen päätöksen, automaattisesti ei rangaistusta langetettu vaan jokainen tällainen päätös vaati tarkan tutkinnan. 1960-luvulla tyypillisin syy maksimirangaistukseen oli tupakointi kouluaikana: kaikille kouluille yhteisten, Kouluhallituksen hyväksymien järjestyssääntöjen mukaan se oli tuolloin ehdottomasti kiellettyä ja rangaistuksen alainen teko koulussa, sen tiloissa ja jopa koulumatkoilla. Näin asia ilmaistiin kaikissa kouluissa esillä olleissa, Kouluhallituksen vahvistamissa järjestyssäännöissä. 1970-luvun alussa määräyksiä tosin lievennettiin: joissakin kouluissa, jos vanhemmat antoivat kirjallisen luvan, tupakointi oli sallittua Teinikuntaan kuuluville Teinikunnan järjestämien juhlatilaisuuksien yhteydessä, ei silloinkaan varsinaisena kouluaikana ja ehdottomasti vain tarkoitukseen varatussa tilassa.
Alkoholin käyttö sen sijaan oli ehdottomasti kielletty kaikissa yhteyksissä, koska sen saneli jo lakikin.
Nykyisin jälki-istuntojen tehokkuudesta ja järkevyydestä on keskusteltu paljon. Joissain kouluissa ei ole jälki-istuntoja käytössä vaan asiat pyritään selvittämään puhutteluilla ja yhteistyössä oppilaan perheen kanssa. Suomen perusopetuslakiin onkin kirjattu vuoden 2013 lopulla uusi ojennustoimenpide, kasvatuskeskustelu, jossa oppilaan tekemä rikkomus käsitellään yhdessä oppilaan kanssa ja tarvittaessa selvitetään laajemmin käyttäytymisen syyt ja seuraukset sekä keinot käyttäytymisen ja oppilaan hyvinvoinnin parantamiseksi. Myös kasvatuskeskustelusta tulee ilmoittaa oppilaan huoltajalle. Kasvatuskeskustelua on tosin käytetty oppilaiden ojentamiseen jo ennen lakimuutosta.
Käännös suomeksi
Parhaan dokumentin Jussi

Parhaan dokumentin Jussi on yksi Filmiaura ry:n vuosittain jakamista Jussi-palkinnoista suomalaisille elokuville.
Useamman palkinnon voittaneet henkilöt

| --- | --- |
 Kolme Virpi Suutari :  kaksi Jukka Kärkkäinen  John Webster
Työväen marssi

Työväen marssi (Käy eespäin väki voimakas…) on vanha suomalainen työväenlaulu, joka on edelleen suosittu sosiaalidemokraattien tilaisuuksissa.
”Työväen marssi” on vanhin yhä esitettävistä suomalaisista työväenlauluista. Kappale tehtiin Helsingin työväenyhdistyksen (HTY) 10-vuotisjuhliin vuonna 1894. Sen sävelsi tuolloin HTY:n kuoronjohtajana ja Johanneksenkirkon urkurina toiminut Oskar Merikanto ja sanoitti nimimerkki Tuokko eli kirjailija Antti Törneroos. Kappaleen juhlavat sanat henkivät wrightiläisen työväenliikkeen optimismia.
Vuoden 1918 sisällissodan jälkeen ”Työväen marssista” tuli ensisijaisesti Suomen Sosialidemokraattisen Puolueen laulu. Sitä on laulettu muun muassa sosiaalidemokraattien puoluekokouksissa.
Aiheesta muualla

Törneroos, Antti (sanat): Työväen marssi Työväenlaulut, Sähköinen laulukirja.
Parametri (tietotekniikka)

Parametri tai argumentti tarkoittaa tietotekniikassa tietoja, joita välitetään tietokoneohjelmalle tai ohjelman aliohjelmalle. Parametri voi olla vakioarvo tai muuttuja, jonka ominaisuudet ohjaavat tai määrittävät toimintaa.
Kun parametrilla voidaan tarkoittaa kutsujan antamaan arvoa argumentilla voidaan tarkoittaa kutsutun kohteen saamaa arvoa. Voidaan myös käyttää termejä todellinen parameteri tai argumentti, sekä muodollinen parametri tai argumentti. Todellinen on itse kutsun yhteydessä käsiteltävä tieto, kun taas muodollinen tarkoittaa funktion tyyppijärjestelmän mukaisesti käyttämää tietoa, joka määrittää funktion tunnisteen (engl. signature).
Yksinkertaistaen parametreiksi voidaan kutsua funktion määrittelyssä olevaa (muodollista) nimeä ja argumentiksi funktion saamaa todellista arvoa: parametrit alustetaan argumenttien arvoilla.
Argumenttien/parametrien lukumäärälle on olemassa termi ariteetti.
Esimerkkejä

Ohjelmille välitettävät parametrit ilmoitetaan seuraavasti: ohjelma.exe [parametri1 [parametri2...]]. Kun Windowsin käyttöliittymässä tai muissa graafisissa käyttöliittymissä tiedosto vedetään ohjelman päälle, parametrit määrittyvät seuraavasti: ohjelma.exe "tiedosto1" ["tiedosto2"...]
Ohjelmoinnissa funktion tai aliohjelman parametrit ilmoitetaan yleensä sulkeissa pilkuilla erotettuina: funktio(parametri1[, parametri2...]). Joissakin BASIC-kielissä aliohjelmien (SUB), jotka eivät palauta arvoa, parametrit ilmoitetaan ilman sulkeita: aliohjelma parametri1 [, parametri2...]. Funktioiden parametrit ilmoitetaan kuten yleensäkin.
Komentojonotiedostoissa (esim. .BAT) parametrit ilmoitetaan ilman pilkkua: käsky parametri1 [parametri2...]
Myös verkkosivujen navigointi tapahtuu antamalla eri parametreja sivuille. 
Parametrit eritellään kysymysmerkillä (?), jonka jälkeen tulee parametrin arvo ?sivu=etusivu&osio=yhteystiedot. Useampi arvo erotetaan merkillä "&".
Esimerkiksi:
http://www.example.net/profiili.html?profiili_id=38300
Koska verkkosivujen parametrit ovat täysin käyttäjän muokattavissa, syötetyt arvot tulee aina tarkastaa ja suojata.
Individual Thought Patterns

| Individual Thought Patterns Death |
| --- | --- | --- |

Studioalbumin tiedot
 Julkaistu: 15. kesäkuuta 1993
 Tuottaja(t): Scott Burns, Chuck Schuldiner
 Tyylilaji: tekninen death metal, progressiivinen metalli
 Kesto: 38.46
 Levy-yhtiö: Relativity, Relapse
Listasijoitukset
  Billboard Top Heatseekers: 30.  Suomen virallinen lista: 40. (7/1993)
Deathin muut julkaisut
| Fate: The Best of Death 1992 | Individual Thought Patterns 1993 | Symbolic 1995 |
Individual Thought Patterns on Death-yhtyeen viides studioalbumi, joka julkaistiin vuonna 1993.
Tyylillisesti albumi on suoraa jatkoa edeltäjä Humanille. Tekninen ja progressiivinen death metal sai selvästi jazz-vaikutteita Chuck Schuldinerin kokeellisen sävellystyön tuloksena. Albumilla Schuldiner jakoi myös vastuuta kitaratyöskentelyssä: King Diamondin Andy LaRocque soitti miltei puolet levyn kitarasooloista.
Individual Thought Patterns sisältää Schuldinerin uran eräitä arvostetuimpia kitarariffejä. Guitar Player -lehti listasi albumin vuonna 1994 kaikkien aikojen kahdenkymmenen parhaimman metallikitara-albumin joukkoon.
Individual Thought Patternsin viimeinen raita on Deathin luultavasti tunnetuin kappale "The Philosopher", josta tehtiin myös musiikkikanava MTV:llä näkyvyyttä saanut video. Animaatiohahmot Beavis ja Butt-head arvostelivat videon omassa ohjelmassaan.
Kappaleet

Overactive Imagination – 3.28
In Human Form – 3.55
Jealousy – 3.39
Trapped in a Corner – 4.11
Nothing Is Everything – 3.16
Mentally Blind – 4.45
Individual Thought Patterns – 4.00
Destiny – 4.04
Out of Touch – 4.19
The Philosopher – 4.10
Kokoonpano

Chuck Schuldiner – kitara, laulu, tuottaja
Gene Hoglan – rummut
Andy LaRocque – kitara
Steve DiGiorgio – basso
Scott Burns – tuottaja, äänittäjä
Rene Miville – kansitaide
Arvostelut

Allmusic:
Record Collector:
Sputnikmusic:
Listasijoitukset > Albumilista

Billboard (Pohjois-Amerikka)
| Vuosi | Lista | Sijoitus |
| --- | --- | --- |
| 1993 | Heatseekers | 30 |

Suomen virallinen lista
| Vuosi | Lista | Sijoitus |
| --- | --- | --- |
| 1993 | Albumilista | 40 |
Aiheesta muualla

Albumin sanoitukset
Individual Thought Patterns Discogsissa. (englanniksi)
Albumi Individual Thought Patterns Encyclopaedia Metallum -sivustolla (englanniksi)
Kutsukäytäntö

Kutsukäytäntö on joukko sääntöjä, joka määrittää miten aliohjelmille välitetään argumentteja ja miten arvoja palautetaan.
Kutsukäytäntö voi määrittää mitkä rekisterit ovat käytössä: esimerkiksi neljä ensimmäistä parametria voidaan sijoittaa rekistereihin ja loput sijoitetaan pinoon tietyssä järjestyksessä. Tiedot voidaan tasata niiden luonnolliseen kokoon tai suorituskykysyistä tämä voi olla suurempi.
Aliohjelmakutsut ovat ohjelmointikielen kääntäjän päätettävissä kun ne ovat vain ohjelman sisäisiä, mutta ohjelmakirjastojen kutsumiseen on tiedettävä sovittu tapa. Esimerkiksi Windowsissa on käytetty useita eri tapoja x86-suorittimien kanssa, mutta x86-64:ssä on käytössä vain yksi kutsukäytäntö. Linux käyttää System V -tyylistä käytäntöä.
Kutsukäytäntö on sarja tavallisesti suoritettavia käskyjä, jotka suoritetaan aliohjelman kutsun ja paluun yhteydessä. Kutsukäytäntöön vaikuttavat ohjelmointikielen semantiikka, rekisterien rakenne, suorittimen osoitusmoodit, käskykanta ja kohdealustan olemassa olevat käytännöt. Kutsukäytäntö liittyy läheisesti aliohjelman paikallisten muuttujien varaamiseen. Suorittimesta riippuen muuttujat on sijoitettava muistiin koon mukaan tasattuina (engl. alignment), esimerkiksi neljätavuinen kokonaisluku on oltava neljän tavun rajalla ja kahdeksantavuinen liukuluku kahdeksan tavun rajalla, jolloin väliin jää aukkoja.
Aiheesta muualla

Calling Convention (PDF) (englanniksi)
Calling conventions (PDF) (englanniksi)
Systems Programming (PDF) (englanniksi)
Calling Conventions (englanniksi)
Raymond Chen: The history of calling conventions, part 1 devblogs.microsoft.com.  2.1.2004. Viitattu 29.9.2022. (englanniksi)
Raymond Chen: The history of calling conventions, part 2 devblogs.microsoft.com.  7.1.2004. Viitattu 29.9.2022. (englanniksi)
Raymond Chen: The history of calling conventions, part 3 devblogs.microsoft.com.  8.1.2004. Viitattu 29.9.2022. (englanniksi)
Raymond Chen: The history of calling conventions, part 4: ia64 devblogs.microsoft.com.  13.1.2004. Viitattu 29.9.2022. (englanniksi)
Raymond Chen: The history of calling conventions, part 5: amd64 devblogs.microsoft.com.  14.1.2004. Viitattu 29.9.2022. (englanniksi)
Danny Barrow

| Henkilötiedot |
| --- | --- | --- | --- |
Koko nimi: Daniel John Barrow
Syntymäaika: 16. marraskuuta 1995 (ikä 28)
Syntymäpaikka: Braunton, Englanti
Pelipaikka: keskikenttäpelaaja
Pituus: 170 cm
Seura
Seura: AC Oulu
Junioriseurat
: Plymouth Argyle FC
: West Bromwich Albion FC
Seurat
| Vuodet | Seura | O | (M) |
| 2015 | Bath City | 2 | (0) |
| 2015 | Truro City | 2 | (0) |
| 2016–2017 | Jacksonville Armada | 16 | (0) |
| 2017 | North Carolina | 1 | (0) |
| 2018-2019 | Boavista B | 20 | (7) |
| 2019-2020 | Pedras Rubras | 14 | (1) |
| 2020-2021 | IFK Berga | 44 | (12) |
| 2022 | Oskarshamns AIK | 7 | (0) |
| 2023 | Husqvarna FF | 15 | (9) |
| 2023- | AC Oulu | 31 | (2) |
| 2024- | → OLS | 1 | (0) |
| Yhteensä | Yhteensä | 153 | (31) |
Maajoukkue
| 2010 | Wales U17 | 2 | (0) |
 Seurajoukkueuran tilastot kattavat vain kansalliset sarjat, päivitetty 13. lokakuuta 2024.  Maajoukkueuran tilastot päivitetty 13. lokakuuta 2024.
Daniel John Barrow (s. 16. marraskuuta 1995 Braunton, Englanti) on englantilainen Walesia poikamaajoukueessa edustanut jalkapalloilija. Pelipaikaltaan hän on keskikenttäpelaaja. Barrow on pelannut urallaan kauden 2024 loppuun mennessä kotimaassaan Englannissa, Yhdysvalloissa, Portugalissa, Ruotsissa ja viimeiset kaksi vuotta Suomessa AC Oulun riveissä.
Barrow aloitti uransa Plymouth Argylen ja West Bromwich Albionin akatemioissa. [ 1 ] Vapauduttuaan West Bromista Barrow harjoitteli Major League Soccer (MLS)-joukkue Sporting Kansas Cityssä, mutta seura ei tehnyt hänen kanssaan sopimusta. Hän pelasi kaudella 2015 Englannissa Bath Cityn ja Truro Cityn joukkueissa siirtyen kaudeksi 2016-2017 Yhdysvaltoihin NASL-liigan Jacksonville Armadaan ja 2017 United Soccer Leaguen (USL) North Carolina FC:ssä yhden ottelun.
Sen jälkeen Barrow siirtyi kaudesta 2018 alkaen Eurooppaan Portugaliin, jossa pelasi kaksi kautta Boavista FC:n kakkosjoukkueessa ja FC Pedras Rubrasissa. Kaudesta 2022 alkaen hän siirtyi Ruotsiin; ensin kalmarilaiseen IFK Bergaan ja sitten sarjaa ylemmäs Ettanissa pelanneeseen Oskarshamns AIK:hon. Barrow'n kolmas ruotsalaisseura oli kauden 2023 alkupuoliskolla Husqvarna FF.
Elokuussa 2023 Try-outin kautta Barrow siirtyi Suomeen Veikkausliigassa pelanneen AC Oulun riveihin. Barrow'n tulo AC Ouluun liittyi AC Oulun nuoren maajoukkuemiehen ja keskeisen pelintekijän Otso Liimatan siirtymiseen AC Oulusta elokuun alussa. Hän avasi Veikkausliigassa maalitilinsä Haastajasarjassa tekemällä voittomaalin kotkalaisen KTP:n verkkoon syyskuun lopulla. Kaikkiaan kaudelle 2023 kertyi 10 ottelua. Barrow jatkoi pelejään AC Oulussa myös kaudella 2024 AC Oulussa.
Barrow on pelannut kaudella 2010 Walesin U17-maajoukkueessa kaksi ottelua.
Onni Gideon Hawaijilla

| Onni Gideon Hawaijilla Onni Gideon |
| --- | --- | --- |

EP-levyn tiedot
 Formaatti: 7" EP
 Tyylilaji: instrumentaali, hula, foksi, hawaijivalssi
 Levy-yhtiö: Scandia
Onni Gideonin muut julkaisut
|   | Onni Gideon Hawaijilla 1955 | Onni Gideon Hawaijilla 2 (EP) 1956 |
Onni Gideon Hawaijilla ja Onni Gideon Hawaijilla II ovat havaijilais- eli steel-kitaristi ja säveltäjä Onni Gideonin nimellä julkaistut vinyyli-EP-levyt, joilla soittaa hänen Aloha Hawaiji -orkesterinsa. Levyt on kustantanut Scandia-levy-yhtiö luettelotunnuksilla SEP 21 ja SEP 41 vuosina 1955 ja 1956. Kappaleiden yhteydessä on mainittu niiden tyylilaji.
Kappaleet

"Hilo-Hula" (Onni Gideon), foksi
"Hawaijilainen sotalaulu" (Noble, Lele Iohaku), foksi
"Hawaijilainen lomapäivä" (Onni Gideon), foksi
"Kun aurinko laskee" (T. Connor), hawaijivalssi
"Hilo-hula" ja "Kun aurinko laskee" ovat soitinesityksiä.
Ääninäytteet
Kooste (10%, 0:56) kappaleista "Hilo-hula", "Hawaijilainen sotalaulu", "Hawaijilainen lomapäivä" ja "Kun aurinko laskee".
Äänitiedostojen kuunteluohjeet
"Saarten laulu" (Charles E. King), foksi
"Tiikerihai" (Peter Hodgkinson), foksi
"Kuningaskobra" (Leonard Whitcup, Teddy Powell), foksi
"Rakkauskirje" (Onni Gideon), foksi
"Hilo-hula", "Kun aurinko laskee" ja "Hawaijilla II" ovat instrumentaaliesityksiä. Kappaleissa "Hawaijilainen sotalaulu" ja "Hawaijilainen lomapäivä" kuullaan myös sanatonta tai havaijinkieliseksi tarkoitettua laulua.
Aiheesta muualla

Onni Gideon Hawaijilla finnishrocknroll.com -sivustolla (Arkistoitu – Internet Archive)
Onni Gideonin diskografiaa bluesnews.fi -sivustolla (Arkistoitu – Internet Archive)
Jussi-palkinnot 2024

| Jussi-gaala 2024 |
| --- | --- |
Päiväys:  22. maaliskuuta 2024
Juontaja:  Katariina Kaitue, Jaana Saarinen
Järjestäjä:  Filmiaura
Kohokohtia
Paras elokuva:  Mummola
Paras ohjaaja:  Tia Kouvo Mummola
Eniten palkintoja:  Sisu (4)
Eniten ehdokkuuksia:  Mummola (11)
 ← 2023  Jussi-gaala  2025 →
Jussi-gaala 2024 järjestettiin 22. maaliskuuta 2024. Jussi-ehdokkuudet julkistettiin 25. tammikuuta 2024. Eniten ehdokkuuksia sai Mummola, joka oli ehdolla 11 kategoriassa. Eniten palkintoja sai Sisu, joka voitti neljässä kategoriassa.
Ehdokkaat

| --- | --- |
 Elokuva Mummola – Jussi Rantamäki, Emilia Haukka Jeʹvida – Joonas Berghäll, Satu Majava, Anna Nuru  Kuolleet lehdet – Aki Kaurismäki, Misha Jaari ja Mark Lwoff  Lapua 1976 – Pekka Pohjoispää, Mikko Jokipii  Sisu – Petri Jokiranta:  Ohjaus Tia Kouvo – Mummola Jalmari Helander – Sisu  Aki Kaurismäki – Kuolleet lehdet
Pääosa Alma Pöysti – Neljä pientä aikuista Leena Uotila – Mummola  Jussi Vatanen – Kuolleet lehdet: Sivuosa Jari Virman  – Peluri – kuolema on elävien ongelma Ria Kataja – Mummola  Tom Wentzel  – Mummola
Näyttelijätulokas Rebekka Baer – Valoa valoa valoa Saara Elina Kilpinen – Johannes ei kulje Jämsän kautta  Sakari Topi – Mummola: Yleisön suosikkinäyttelijä Linnea Leino – Lapua 1976 Jarkko Niemi – Syke: Särkynyt sydän  Alma Pöysti – Kuolleet lehdet  Ylermi Rajamaa – Risto Räppääjä ja villi kone  Jorma Tommila – Sisu
Käsikirjoitus Tia Kouvo – Mummola Katja Gauriloff, Niillas Holmberg – Jeʹvida  Teemu Nikki – Peluri – kuolema on elävien ongelma: Kuvaus Kjell Lagerroos – Sisu Tuomo Hutri – Jeʹvida  Jesse Jalonen – Mummola
Leikkaus Juho Virolainen – Sisu Okku Nuutilainen – Mummola  Timo Peltola – Jeʹvida: Lavastussuunnittelu Otso Linnalaakso  – Sisu Nanna Hirvonen  – Mummola  Sattva-Hanna Toiviainen  – Neljä pientä aikuista
Pukusuunnittelu Anu Pirilä – Jeʹvida Neoon Must – Valoa valoa valoa  Anna Vilppunen – Sisu: Maskeeraussuunnittelu Salla Yli-Luopa – Sisu Küllikki Pert – Valoa valoa valoa  Terhi Väänänen – Lapua 1976
Musiikki Laura Naukkarinen – Jeʹvida Joel Melasniemi – Valoa valoa valoa  Juri Seppä, Tuomas Wäinölä – Sisu: Äänisuunnittelu Jukka Nurmela, Timo Peltola – Jeʹvida Gustaf Berger – Laupias taksikuski  Jorma Kaulanen – Mummola
Dokumentti Máhccan – Kotiinpaluu – Suvi West, Anssi Kömi Lumipalloefekti – Pauliina Punkki  Wanha Markku – Markus Toivo: Lyhytelokuva How to Please – Elina Talvensaari Blush – Iiti Yli-Harja  Thank You in Your Language – Fabian Munsterhjelm
Betoni-Jussi Kati Outinen
Muut tilaisuudessa jaetut palkinnot

Seuraavat palkinnot jaettiin tilaisuudessa, mutta ne eivät olleet varsinaisia Filmiauran jakamia Jussi-palkintoja.
Yleisön suosikkielokuva
Yleisön suosikkielokuvana palkittiin Lapua 1976.
Nordisk Film -palkinto
20 000 euron arvoinen Nordisk Film -palkinto myönnettiin Máhccan – Kotiinpaluu -elokuvalle ja ohjaajille Suvi Westille ja Anssi Kömille.
Visuaaliset tehosteet
Ensimmäistä kertaa jaettu Visuaaliset tehosteet -kunniakirja myönnettiin Sisu -elokuvalle ja Jussi Lehtiniemelle ja Antti Kulmalalle Troll VFX:stä.
Aiheesta muualla

Jussi-gaalan viralliset sivut
Enzo Coloni Racing Car Systems

|  Coloni |
| --- | --- |

Koko nimi:  Enzo Coloni Racing Car Systems
Päämaja:  Perugia, Italia
Perustajat:  Enzo Coloni
Tunnetuimmat kuljettajat:   Gabriele Tarquini  Roberto Moreno
Moottorit:  Ford, Subaru
Saavutukset Formula 1:n MM-sarjassa
Ensimmäinen kilpailu:  Italian GP 1987
Kilpailuja:  82 (14 starttia)
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Paalupaikkoja:  0
Nopeimpia kierroksia:  0
MM-pisteitä:  0
Viimeinen kilpailu:  Australian GP 1991
Enzo Coloni Racing Car Systems, usein pelkästään Coloni, on italialainen Formula 1 -talli, joka osallistui sarjaan kausina 1987–1991.